 Dacia lansează versiunea Duster Pick-up. Prețul de achiziție este de 22.546 euro.
Dacia lansează versiunea pick-up, dezvoltată în colaborare cu carosierul Romturingia. Duster Pick-Up poate fi comandat începând din 22 octombrie 2020. Versiunea Pick-Up dispune de o benă cu lungimea de 1,65 metri, capabilă să preia o sarcină utilă de 500 kg.
Dacia lansează versiunea pick-up, dezvoltată în colaborare cu carosierul Romturingia, cu o sarcină utilă de 500 kg, anunță compania.Duster Pick-Up poate fi comandat începând din 22 octombrie 2020 în întreaga rețea comercială Dacia.Sursa foto: DaciaDerivată din vehiculul 4×4 de serie și păstrând cotele de gabarit ale acestuia, versiunea Pick-Up dispune de o benă cu lungimea de 1,65 metri, capabilă să preia o sarcină utilă de 500 kg.Realizat din materiale compozite, pe o structură metalică și beneficiind de un sistem de acționare simplu și practic, oblonul benei păstrează designul exterior al hayonului care echipează modelul standard și integrează, în partea superioară, a treia lampă stop.Versiunea Duster Pick-Up este echipată cu motorizarea Blue dCi de 115 CP. Datorită cuplului maxim de 260 Nm la 2000 rot./min, această variantă de propulsie este adaptată oricărui regim de exploatare – în sarcină, la drum întins sau pe teren dificil. Consumul este deosebit de redus, de numai 5,02 litri/100 km în ciclu urban și de 4,93 litri/100 km în ciclu mixt, ceea ce constituie un avantaj major în utilizare.Versiunea Duster Pick-Up este disponibilă în culoarea Blanc Glacier și este echipată cu jante din aliaj de 16". Vehiculul beneficiază de toate elementele de siguranță aflate în dotarea modelului standard, printre care airbag-uri frontale și laterale pentru șofer și pasager, ABS cu repartitor electronic al forței de frânare, ESP și funcție anti-patinaj, sistem de asistență la demarajul în rampă, sistem de asistență la coborârea pantei.Prețul de achiziție al modelului Duster Pick-Up este de 22.546 euro (TVA inclus).Romturingia, cu sediul în Câmpulung Muscel, este una dintre cele mai importante companii din România specializate în producția, în conversia și în amenajarea de caroserii pentru autovehicule. Societatea este parteneră Groupe Renault din anul 2013.